ກຳມະບານຮາກຖານ ພະແນກຊັບພະຍາກອນທຳມະຊາດ ແລະ ສິ່ງແວດລ້ອມ ແຂວງສະຫວັນນະເຂດ ສຳເລັດກອງປະຊຸມໃຫຍ່ ຄັ້ງທີ III ຂັ້ນຂອງຕົນ
ໃນຕອນບ່າຍ ຂອງ ວັນທີ 16 ກໍລະກົດ 2021, ກຳມະບານຮາກຖານພະແນກຊັບພະຍາກອນທຳມະຊາດ ແລະ ສິ່ງ ແວດລ້ອມ ແຂວງສະຫວັນນະເຂດ ສຳເລັດກອງປະຊຸມໃຫຍ່ ຄັ້ງທີ III ຂັ້ນຂອງຕົນ ໂດຍກອງປະຊຸມໄດ້ຈັດຂຶ້ນຢ່າງເປັນທາງການ ທີ່ຫ້ອງປະຊຸມຊັ້ນ 4 ຂອງພະແນກ ຊສ ແຂວງ, ໂດຍການເຂົ້າຮ່ວມ ຂອງສະຫາຍ ນາງ ພົມມາ ທອງເພັງ ຮອງປະທານຄະນະບໍລິຫານງານສະຫະພັນກຳມະບານແຂວງ, ສະຫາຍ ພູທອນ ຍອດບຸນເຮືອງ ກຳມະການພັກແຂວງ ເລຂາຄະນະພັກຮາກຖານ ພຊສ, ມີຕາງໜ້າ ກຳມະບານຮາກຖານພະແນກ ອ້ອມຂ້າງແຂວງ, ມີຄະນະກຳມະບານຮາກຖານ ພຊສ ຕະຫຼອດເຖິງສະມາຊິກກຳມະບານ ພາຍໃນພະແນກຊັບພະຍາກອນທຳມະຊາດ ແລະ ສິ່ງແວດລ້ອມ ເຂົ້າຮ່ວມທັງໝົດ ຈຳນວນ 107 ສະຫາຍ, ຍິງ 51 ສະຫາຍ. ໃນກອງປະຊຸມ ສະຫາຍ ຈັນເພັງໃສ ດາລາຊະວົງ ປະທານກຳມະບານຮາກຖານ ພຊສ ແຂວງສະຫວັນນະເຂດ ( ຊຸດເກົ່າ ) ກໍ່ໄດ້ຂຶ້ນຜ່ານບົດລາຍງານການເມືອງ ແລະ ວາງທິດທາງແຜນການ 5 ປີໃນຕໍ່ໜ້າ ຂອງກຳມະບານຮາກຖານ ພຊສ ຢ່າງຮອບດ້ານ ແລະ ສຶບຕໍ່ສຶກສາອົບຮົມທາງດ້ານການເມືອງ-ແນວຄິດ ໃຫ້ແກ່ສະມາຊິກກຳມະ ບານ, ກຳມະກອນ ແລະ ຊາວຜູ້ອອກແຮງງານ ຂັ້ນຂອງຕົນຢ່າງຕໍ່ເນື່ອງ ເພື່ອເຮັດໃຫ້ເຂົາເຈົ້າເຂົ້າໃຈຢ່າງເລິກເຊິ່ງ ຕໍ່ກົນໄກການປ່ຽນແປງໃໝ່ໃນພາວະເສດຖະກິດປັດຈຸບັນ ແລະ ເອົາໃຈໃສ່ປັບປຸງການຈັດຕັ້ງກຳມະບານຂັ້ນຂອງຕົນ ໃຫ້ມີຄວາມເຂັ້ມແຂງ, ແບ່ງປັນໜ້າທີ່ຄວາມຮັບຜິດຊອບ ໃຫ້ຖືກຕ້ອງສອດຄ່ອງກັບຄວາມເປັນຈິ່ງ ຂອງການເຄື່ອນໄຫວວຽກງານກຳມະບານ ໃນແຕ່ລະໄລຍະ ໂດຍແນໃສປົກປ້ອງສິດຜົນປະໂຫຍດອັນຊອບທຳຂອງຊາວຜູ້ອອກແຮງງານ ໃຫ້ໄດ້ຢ່າງທົ່ວເຖິງ, ພ້ອມດຽວກັນນີ້ ໃນພິທີຍັງໄດ້ມີການມອບ-ຮັບໃບຍ້ອງຍໍ ໃຫ້ແກ່ບຸກຄົນທີ່ມີຜົນງານດີເດັ່ນ ໃນໄລຍະຜ່ານມາໃນການຈັດຕັ້ງປະຕິບັດວຽກງານຮອບດ້ານ ຂອງກຳມະບານ ໃນໄລຍະ 5 ປີ ຜ່ານມາ;
Read more: ກຳມະບານຮາກຖານ ພະແນກຊັບພະຍາກອນທຳມະຊາດ ແລະ ສິ່ງແວດລ້ອມ ແຂວງສະຫວັນນະເຂດ ສຳເລັດກອງປະຊຸມໃຫຍ່ ຄັ້ງທີ III...
ຮາກຖານຊາວໜຸ່ມ ປປລ ພະແນກຊັບພະຍາກອນທຳມະຊາດ ແລະ ສິ່ງແວດລ້ອມ ແຂວງສະຫວັນນະເຂດ ໄດ້ສຳເລັດກອງປະຊຸມໃຫຍ່ ຄັ້ງທີ III ຂັ້ນຂອງຕົນ.
ໃນຕອນເຊົ້າ ຂອງວັນທີ 16 ກໍລະກົດ 2021, ຮາກຖານຊາວໜຸ່ມ ປປລ ພະແນກຊັບພະຍາກອນທຳມະຊາດ ແລະ ສິ່ງແວດລ້ອມ ແຂວງສະຫວັນນະເຂດ ໄດ້ສຳເລັດກອງປະຊຸມໃຫຍ່ ຄັ້ງທີ III ຂັ້ນຂອງຕົນ ໂດຍກອງປະຊຸມໄດ້ຈັດຂຶ້ນຢ່າງເປັນທາງການ ທີ່ຫ້ອງປະຊຸມຊັ້ນ 4 ຂອງພະແນກ ຊສ ແຂວງ, ໂດຍການເຂົ້າຮ່ວມ ຂອງສະຫາຍ ປ.ອ ພູລຳພອນ ສີຫາວົງ ກຳມະການພັກແຂວງ ເລຂາຄະນະບໍລິຫານງານຊຸມໜຸມ ປປລ ແຂວງ, ສະຫາຍ ພູທອນ ຍອດບຸນເຮືອງ ກຳມະການພັກແຂວງ ເລຂາຄະນະພັກຮາກຖານ ພຊສ, ມີຕາງໜ້າ ຮາກຖານຊາວໜຸ່ມ ປປລ ພະແນກ ອ້ອມຂ້າງແຂວງ, ມີຄະນະຮາກຖານຊາວໜຸ່ມ ພຊສ ຕະຫຼອດເຖິງສະມາຊິກຊາວໜຸ່ມ ພາຍໃນພະແນກຊັບພະຍາກອນທຳມະຊາດ ແລະ ສິ່ງແວດລ້ອມ ເຂົ້າຮ່ວມທັງໝົດ ຈຳນວນ 85 ສະຫາຍ ສະຫາຍ, ຍິງ 46 ສະຫາຍ. ໃນກອງປະຊຸມ ສະຫາຍ ບູລິກາ ອິນທິລາດ ເລຂາຮາກຖານຊາວໜຸ່ມ ປປລ ພະແນກ ຊສ ແຂວງສະຫວັນນະເຂດ ( ຊຸດເກົ່າ ) ກໍ່ໄດ້ຂຶ້ນຜ່ານບົດລາຍງານການເມືອງ ແລະ ວາງທິດທາງແຜນການ 5 ປີໃນຕໍ່ໜ້າ ຂອງຮາກຖານຊາວໜຸ່ມ ປປລ ພະແນກ ຊສ ແຂວງຢ່າງຮອບ ດ້ານ ພ້ອມທັງຍົກໃຫ້ເຫັນ ແຜນພັດທະນາ ຊາວໜຸ່ມ-ເຍົາວະຊົນ ພະແນກ ຊສ 7 ແຜນງານ 6 ໂຄງການ ແຕ່ປີ 2022-2026 ທີ່ຕ້ອງໄດ້ສູ້ຊົນ ຈັດຕັ້ງໃຫ້ສຳເລັດ ຕາມຄາດໝາຍ. ໃນພິທີຍັງໄດ້ມີການມອບ-ຮັບໃບຍ້ອງຍໍ ໃຫ້ແກ່ບຸກຄົນທີ່ມີຜົນງານດີເດັ່ນ ໃນໄລຍະ 5 ປີ ແຕ່ປີ 2017-2021 ) ຈຳນວນ 32 ສະຫາຍ ຍິງ 11 ສະຫາຍ ແລະ ໄດ້ຜ່ານມະຕິຕົກລົງ ຂອງຄະນະບໍລິຫານງານຊາວໜຸ່ມແຂວງ ວ່າດ້ວຍການຢັ້ງຢືນ ສະມາຊິກຊາວໜຸ່ມ ປປລ ພົ້ນກະສຽນ ຈຳນວນ 09 ສະຫາຍ, ຍິງ 05 ສະຫາຍ;
Read more: ຮາກຖານຊາວໜຸ່ມ ປປລ ພະແນກຊັບພະຍາກອນທຳມະຊາດ ແລະ ສິ່ງແວດລ້ອມ ແຂວງສະຫວັນນະເຂດ ໄດ້ສຳເລັດກອງປະຊຸມໃຫຍ່...
ກອງປະຊຸມ ແລະ ຝຶກອົບຮົມ ຕິດຕາມຄວາມຄືບຫນ້າການປັບປຸງ ແລະ ປ້ອນຂໍ້ມູນເຂົ້າຖານຂໍ້ມູນ ການຂຶ້ນບັນຊີໂຄງການເຊົ່າ ເເລະ ສໍາປະທານທີ່ດິນ ຂອງລັດ (K4D)
ໃນລະຫວ່າງ ວັນທີ 18 ຫາ 24 ກໍລະກົດ 2021 ຢູ່ທີ່ພະແນກ ພຊສ ແຂວງສະຫວັນນະເຂດ ໄດ້ຈັດກອງປະຊຸມ ແລະ ຝຶກອົບຮົມ ຕິດຕາມຄວາມຄືບຫນ້າການປັບປຸງ ແລະ ປ້ອນຂໍ້ມູນເຂົ້າຖານຂໍ້ມູນການຂຶ້ນບັນຊີໂຄງການເຊົ່າ ເເລະ ສໍາປະທານທີ່ດິນ ຂອງລັດ ຢູ່ແຂວງສະຫວັນນະເຂດ ແລະ ການທົດລອງນໍາໃຊ້ Drone ໃນການສໍາຫຼວດພື້ນທີ່ສໍາປະທານທີ່ດິນຂອງລັດ ໂດຍການເປັນປະທານ ຂອງທ່ານ ພູທອນ ຍອດບຸນເຮືອງ ກຳມະການພັກແຂວງ, ເລຂາຄະນະພັກຮາກຖານ ຫົວໜ້າພະ ແນກ ພຊສ ແຂວງສະຫວັນນະເຂດ, ທ່ານຄິດລະໄຊ ກ໋ອກມີລາ ຮອງຫົວໜ້າກົມທີ່ດິນ, ມີພະແນກທີ່ກ່ຽວຂ້ອງຂອງແຂວງ ແລະ ວິຊາການ ທີ່ມາຈາກກະຊວງ ແລະ ພະແນກ ຊສ ເຂົ້າຮ່ວມ.
👉ຈຸດປະສົງ
- ເພື່ອລາຍງານຄວາມຄືບຫນ້າ ການຈັດຕັ້ງປະຕິບັດການກວດກາຂໍ້ມູນ ແລະ ປ້ອນຂໍ້ມູນເຂົ້າລະບົບLCIS ຂອງແຕ່ລະຂະແຫນງການ ຢູ່ສູນກາງ ແລະ ທ້ອງຖິ່ນ ພ້ອມທັງປຶກສາຫາລື ເພື່ອຊອກຫາວິທີທາງໃນການປັບປຸງຖານຂໍ້ມູນດັ່ງກ່າວຢູ່ແຂວງສະຫວັນນະເຂດ ໃຫ້ສໍາເລັດ;
- ເພື່ອຝຶກອົບຮົມ ການທົດລອງນໍາໃຊ້ Drone ເຂົ້າໃນການສໍາຫຼວດພື້ນດິນທີ່ໄດ້ພັດທະນາແລ້ວ ຂອງໂຄງການເຊົ່າ ແລະ ສໍາປະທານ ທີ່ໄດ້ພັດທະນາແລ້ວ ທີ່ເຫັນວ່າຍັງບໍ່ທັນມີຄວາມຊັດເຈນ.
ຂະບວນການ ອອກແຮງງານອານາໄມລວມ...
ໃນວັນທີ 1 ກໍລະກົດ 2021 ສາມອົງການຈັດຕັ້ງມະຫາຊົນ ຂອງພະແນກຊັບພະຍາກອນທຳມະຊາດ ແລະ ສິ່ງແວດລ້ອມແຂວງ ໄດ້ພາກັນສ້າງຂະບວນການ ອອກແຮງງານອານາໄມລວມ ເພື່ອຕ້ອນຮັບ ກອງປະຊຸມໃຫຍ່ຂັ້ນຂອງຕົນ.
ກອງປະຊຸມພິທີເປີດຝຶກອົບຮົມ ວຽກງານຂື້ນທະບຽນ ອອກໃບຕາດິນຢ່າງເປັນລະບົບ ຢູ່ເມືອງອຸທຸມພອນ, ເມືອງໄຊພູທອງ ແລະ ເມືອງສອງຄອນ
ໃນເວລາ 08 ໂມງ 30 ນາທີ ຂອງວັນທີ, ຂອງວັນທີ 19 ເມສາ 2021 ໄດ້ຈັດກອງປະຊຸມພິທີເປີດ ຝຶກອົບຮົມວຽກງານຂຶ້ນທະບຽນອອກໃບຕາດິນຢ່າງເປັນລະບົບ ຢູ່ເມືອງອຸທຸມພອນ, ເມືອງໄຊພູທອງ ແລະ ເມືອງສອງຄອນ, ຢູ່ທີ່ຫ້ອງປະຊຸມ ຊັ້ນ 4 ຂອງພະແນກຊັບພະຍາກອນທຳມະຊາດ ແລະ ສິ່ງແວດລ້ອມແຂວງ
ພາຍໄຕ້ການເປັນປະທານຮ່ວມ ຂອງ ທ່ານ ພູທອນ ຍອດບຸນເຮືອງ ຫົວໜ້າພະແນກຊັບພະຍາກອນທຳມະຊາດ ແລະ ສິ່ງແວດລ້ອມແຂວງ ແລະ ທ່ານ ຄິດລາໄຊ ກ໋ອກມີລາ ຮອງຫົວໜ້າກົມທີ່ດິນ ຜູ້ເຂົ້າຮ່ວມປະກອບດ້ວຍຄະນະຊີ້ນຳລວມຮ່າງຂໍ້ຕົກລົງ, ຫົວໜ້າຮອງຫົວໜ້າ 08 ຂະແໜງການອ້ອມຂ້າງ ພຊສ ແຂວງ ພ້ອມດ້ວຍວິຊາການກະຊວງ, ຄະນະຫ້ອງການ ຊສ 03 ເມືອງ ແລະ ວິຊາ ການພຊສ ແຂວງທີ່ກ່ຽວຂ້ອງຈຳນວນ 42 ທ່ານ, ຍິງ 06 ທ່ານ.
Read more: ກອງປະຊຸມພິທີເປີດຝຶກອົບຮົມ ວຽກງານຂື້ນທະບຽນ ອອກໃບຕາດິນຢ່າງເປັນລະບົບ ຢູ່ເມືອງອຸທຸມພອນ, ເມືອງໄຊພູທອງ...
Page 10 of 28